סם קוק

סמואל "סם" קוק (באנגלית: Samuel "Sam" Cooke; ‏ 22 בינואר 1931 – 11 בדצמבר 1964) היה זמר גוספל, רית'ם אנד בלוז, מוזיקת נשמה ומוזיקת פופ, מלחין, פזמונאי ויזם. שמו מצוין פעמים רבות כמי שהיה בין ממציאי סגנון מוזיקת הנשמה. לסם קוק היו 29 להיטים בין 40 הגדולים במצעדי הפזמונים בארצות הברית בשנים 1957 עד 1964. בין להיטיו הידועים: You Send Me, A Change Is Gonna Come, Chain Gang ו-Wonderful World. בנוסף לשירה היה גם בעליה של חברת תקליטים וחברת הוצאה לאור ופעיל בתנועה לזכויות האזרח של ארצות הברית. דורג במקום ה-16 ברשימת 100 האמנים הגדולים בכל הזמנים של "רולינג סטון". קוק נולד בקלרקסדייל שבמדינת מיסיסיפי, אביו היה מטיף בכנסייה הבפטיסטית. כילד שר במקהלה בכנסייה. ב-1933 עברה משפחתו לשיקגו. ב-1956 הוציא את סינגל הפופ ("המוזיקה החילונית", בניגוד לגוספל בעל הרקע הדתי) הראשון שלו Lovable. בעקבות סינגל זה הוחתם על ידי המפיק ארט רופ (Art Rupe) שביקש ליצור ממנו כוכב רוקנרול מחוספס בסגנון ריצ'רד הקטן. אולם קוק העדיף כיוון רך ומלודי יותר. ב-1957 הוציא סינגל שעל צד "A" שלו הוקלט ביצוע ל-Summertime של ג'ורג' גרשווין וצד "B" היה השיר You Send Me. השיר שהה שישה שבועות בראש מצעד פזמורי הרית'ם אנד בלוז של בילבורד ושלושה שבועות בראש מצעד פזמוני הפופ, דבר שסימן את פריצתו של קוק מעולם הרית'ם אנד בלוז לקהל המיינסטרים. ב-1961 הקים את חברת התקליטים SAR. הוא החתים מספר אמנים והקים גם חברת הוצאה לאור. לאחר מכן הותיר את העסק לניהול מקצועי וחתם בעצמו בחברת RCA-ויקטור. להיטו הראשון ב-RCA היה Chain Gang שהגיע למקום שני במצעד פזמוני הפופ של בילבורד ואחריו באו Bring it on Home to Me, Another Saturday Nightו-Twistin' the Night Away. כמו רבים מאמני הרית'ם אנד בלוז של התקופה התמקד קוק בהפקת סינגלים והקליט רק מעט תקליטים. רוב תקליטיו הם אסופות שיצאו לאחר מותו. ב-11 בדצמבר 1964 הגיע למוטל בלוס אנג'לס ששימש ככל הנראה גם כבית בושת ונורה למוות על ידי בעלת המקום. בית המשפט טען שקוק היה שיכור וניסה לתקוף את בעלת המקום, שירתה כהגנה עצמית. עם זאת יש החולקים על דעת בית המשפט וטוענים שקוק נרצח. שבועיים לאחר מותו יצא לאור שירו המפורסם A Change Is Gonna Come. קוק שר אותו לראשונה בתוכנית של ג'וני קרסון ב-NBC ב-7.2.1964 (הרשת לא שמרה את ההקלטה) אך מאז לא הושמע. השיר הפך כמעט מיד לשיר מחאה והמנון של התנועה לזכויות האזרח של ארצות הברית. הוא נוגן בהלווייתו של מלקולם אקס, בפסקול סרטו של ספייק לי "מלקולם אקס" ובהפגנות ואירועים נוספים. בנאום הניצחון שלו בבחירות לנשיאות ארצות הברית 2008 התייחס ברק אובמה לשיר. סמוך לאחר מותו הקליטה חברת מוטאון את התקליט "זוכרים את סם קוק" ובו עיבודים לשיריו מאת הסופרימס. שיריו זכו מאז לעיבודים רבים, Wonderful World, למשל הוקלט על ידי מתבודדי הרמן ועל ידי סיימון וגרפונקל עם ג'יימס טיילור. אמני היפ הופ כטופאק שאקור וקניה וסט הקליטו אף הם גרסאות לשיריו. ב-1986 נכלל בהיכל התהילה של הרוקנרול, ב-1999 זה בפרס גראמי למפעל חיים וב-2004 מנה אותו מגזין המוזיקה "רולינג סטון" במקום ה-16 מבין "100 האומנים הגדולים בכל הזמנים". Peter Guralnick (2005), Dream Boogie: The Triumph of Sam Cooke ISBN 0-316-37794-5 Erik Greene (2005), Our Uncle Sam: The Sam Cooke Story from His Family's Perspective ISBN 1-412-06498-8 Daniel Wolff, S. R. Crain, Clifton White, and G. David Tenenbaum (1995), You Send Me: The Life and Times of Sam Cooke ISBN 0-688-12403-8 מדיה וקבצים בנושא סם קוק בוויקישיתוף סם קוק, ברשת החברתית פייסבוק סם קוק, במסד הנתונים הקולנועיים IMDb (באנגלית) סם קוק, באתר אפל מיוזיק (באנגלית) סם קוק, באתר ספוטיפיי סם קוק, באתר Last.fm (באנגלית) סם קוק, באתר AllMusic (באנגלית) סם קוק, באתר MusicBrainz (באנגלית) סם קוק, באתר דיזר סם קוק, באתר Yandex.Music (ברוסית) סם קוק, באתר Discogs (באנגלית) סם קוק, באתר Songkick (באנגלית) סם קוק, באתר SecondHandSongs סם קוק, באתר בילבורד (באנגלית) סם קוק, באתר טיידל (באנגלית) שירי סם קוק (באנגלית) הדף של סם קוק באתר ההיסטוריה של הרוקנרול (באנגלית) מתן שרון‏, "A Change Is Gonna Come": המנון המחאה האולטימטיבי חוגג 50, באתר וואלה, 9 בפברואר 2014 סם קוק, באתר "Find a Grave" (באנגלית) סם קוק, באתר אנציקלופדיה בריטניקה (באנגלית) Appiah, Kwame Anthony; Gates, Henry Louis; Gates, Henry Louis, Jr. (2004). Africana: An A-to-Z Reference of Writers, Musicians, and Artists of the African American Experience. Running Press. pp. 146. ISBN 0-762-42042-1 DeCurtis, Anthony; Henke, James (1992). The Rolling Stone Illustrated History of Rock & Roll: The Definitive History of the Most Important Artists and their Music. George-Warren, Holly. Random House. pp. 135. ISBN 0-679-73728-6. האיש שהמציא את מוזיקת הנשמה Simon Jeffery,‏Barack Obama's debt to Sam Cooke, באתר הגרדיאן, 5 בנובמבר 2008, בדיקה אחרונה ב־21 בינואר 2022 רשימת "100 האומנים הגדולים בכל הזמנים" באתר "רולינג סטון", 3 בדצמבר 2010, בדיקה אחרונה ב־21 בינואר 2022